***Oligodon huahin*** er en kukrislangeart i slekten *Oligodon* (Fitzinger, 1826). Arten ble oppdaget for første gang i desember, 2016, den ble deretter beskrevet, og artikkelen ble publisert 13. juli 2017 og *O. huahin* ble herved akseptert som en egen art. Alle individene som ble funnet og som ble brukt til artsbeskrivelsen var hanner, dette bygger oppunder teorien om at dette er en meget sky art og at det var paringsesong da arten ble observert. Denne teorien kan dermed også forklare hvorfor arten ikke har blitt oppdaget før, da hannene aktivt søker etter hunner for reproduksjon under paringsesongen.

Fylogeni
--------

*Oligodon huahin* er medlem av slekten *Oligodon*, en slekt som er vanlig over hele tropiske Asia. Slekten inkluderer nå ca. 76 arter globalt. Den tilhører familien *Colubridae*, en familie som har en art på hvert eneste kontinent, utenom Antarktika.

Etymologi
---------

Det spesifikke vitenskapelige tilnavnet er et substantiv gitt til ære for det administrative distriktet hvor typelokaliteten ligger og for dens hovedby, Hua Hin. Hua Hin får herved sin første slangeart oppkalt etter seg. De følgende lokale navnene er foreslått: «Huahin Kukri Snake» (engelsk), «Ngu Ngod Huahin» «งูงอดหัวหิน» eller «Ngu Peekeaw Huahin» «งูปี่แก้วหัวหิน» (thai), «Oligodon de Huahin» (fransk), «Huahin Kukrinatter» (tysk) og «Huahin kukrislange» (norsk).

Tilholdssted, oppførsel, biotop og økologi
------------------------------------------

Tilholdsstedet, oppførselen og økologien til denne arten er lite kjent. Alle typeeksemplarene som ble brukt til artsbeskrivelsen ble funnet i blandet skog, med mest bambus, og med en til tider vannrik skogsbekk som renner gjennom hele typelokalitetet. Denne type habitat er utmerket for mange forskjellige arter, og derfor er artsmangfoldet her meget stort av både amfibier og reptiler. Basert på data fra andre medlemmer av slekten *Oligodon*, er *O. huahin* også trolig ovipari (en egglegger), da det ikke er rapportert om vivipari i noen av artene i denne slekten. Som de aller fleste andre artene i denne slekten, er også denne skumrings og nattaktiv.
Andre arter observert i biotopen i typelokalitetet er som følger:

* **Reptiler**
	+ Øgler
		- (Agamidae)
			* *Calotes versicolor* (Daudin, 1802)
		- (Gekkonidae)
			* *Cyrtodactylus phetchaburiensis* Pauwels, Sumontha & Bauer, 2016
			* *Dixonius siamensis* (Boulenger, 1899)
			* *Hemidactylus platyurus* (Schneider, 1797)
		- (Scincidae)
			* *Eutropis macularia* (Blyth, 1853)
			* *Lygosoma quadrupes* (Linnaeus, 1766)
	+ Slanger
		- (Colubridae)
			* *Ahaetulla prasina* (F. Boie, 1827)
			* *Boiga siamensis* Nutaphand, 1971
			* *B. cyanea (Duméril, Bibron & Duméril, 1854)*
			* *Chrysopelea ornata (Shaw, 1802)*
			* *Coelognathus radiatus* (F. Boie, 1827)
			* *Dryocalamus davisoni* (Blanford, 1878)
			* *Lycodon capucinus* (F. Boie1827)
			* *L. laoensis* Günther, 1864
			* *Oligodon fasciolatus* Günther, 1864
			* *Ptyas mucosa* (Linnaeus, 1758)
		- (Elapidae)
			* *Naja kaouthia* Lesson, 1831
			* *Ophiophagus hannah* (Cantor, 1836)
		- (Homalopsidae)
			* *Hypsiscopus plumbea* (F. Boie, 1827)
		- (Lamprophiidae)
			* *Psammodynastes pulverulentus* (F. Boie, 1827)
		- (Natricidae)
			* *Xenochrophis cf. piscator* (Schneider, 1799)
		- (Pareatidae)
			* *Pareas carinatus* (F. Boie 1828)
			* *P. margaritophorus (Jan, 1866)*
		- (Pythonidae)
			* *(Malayo)Python reticulatus (Schneider, 1801)*
		- (Viperidae)
			* *Trimeresurus albolabris* Gray, 1842
		- (Xenopeltidae)
			* *Xenopeltis unicolor F. Boie, 1827*
* **Amfibier**
	+ (Ichthyophiidae)
		- *Ichthyophis kohtaoensis* Taylor, 1960
	+ (Bufonidae)
		- *Duttaphrynus melanostictus* (Schneider, 1799)
	+ (Dicroglossidae)
		- *Fejervarya limnocharis* (Gravenhorst, 1829)
		- *Limnonectes blythii* (Boulenger, 1920)
		- *L. jarujini* Matsui, Panha, Khonsue, and Kuraishi, 2010
	+ (Microhylidae)
		- *Glyphoglossus guttulatus* (Blyth, 1856)
		- *G. molossus* Günther, 1869
		- *Microhyla fissipes* Boulenger, 1884
		- *M. heymonsi*, Vogt, 1911
		- *Micryletta inornata* (Boulenger, 1890)
	+ (Ranidae)
		- *Hylarana erythraea* (Schlegel, 1837)
	+ (Rhacophoridae)
		- *Polypedates megacephalus* Hallowell, 1860

Beskrivelse
-----------

Arten karakteriseres etter den følgende bestemmelsesnøkkelen: maksimale kjente «SVL» («Snout-Vent-Lenght» dvs. lengde fra snute til enden av analplaten) på 485,8mm; 6 maxillare (overkjeve) tenner hvor de 2 bakre er forstørret; 17-17-15 eller 17-15-15 ryggskjellrader (antall rader med ryggskjell som er talt opp fra første skjell etter ventral underside til siste skjell før ventral underside på motsatt side, 3 steder på slangekroppen: «én hodelengde bak hodet, rundt midtkroppen og én hode lengde foran analplaten» hode-midtkropp-anal. 17-15-15 var antallet på kun ett av de 7 typeeksemplarene som ble studert, 17-17-15 er det mest vanlige og 17-15-15 er heller sjeldent); 166–173 ventrale skjell og 35–41 haleskjell i hanner; en singel analplate; dypt forgrenet hemipenes som mangler pigger og papiller, strekker seg *in situ* til det fjortende haleskjellet; svak til nærmest utydelig ryggvirvel stripe, paravertebral stripe og sidelengs striper; ingen ryggflekker, haleflekker eller kryssmerker; og en jevn elefenben farget ventral som mangler under-rektangulære or firkantede merker.

Utbredelse
----------

*Oligodon huahin* er kun kjent fra 7 levende typeeksemplarer funnet i typelokalitetet, innenfor et område på ca. 1000m2, og derfor er artsdistribusjonen lite kjent. Det må nevnes at et ferskt, dødt åttende eksemplar senere ble funnet ca. 12 km (luftlinje) fra typelokalitetet i annen type skog og høyde, noe som indikerer at arten inntar fler typer habitater enn det som er kjent fra typelokalitet. Dette eksemplaret ble ikke brukt i beskrivelsen og hadde en «SVL» på 520mm. Holotypen og paratypene ble alle funnet i Hua Hin distriktet, Prachuap Khiri Khan provinsen, Thailand. Arten er til nå endemisk til Hua Hin distriktet, da arten kun er observert der.

Bevaring
--------

Det er ingen kjente trusler til denne arten annet enn skogbruk og rovdyr. Skogsområdet hvor disse eksemplarene ble funnet er ikke under noe kjent vern.
Arten er satt til «NE» (Not evaluated) (Ikke evaluert), men den er trolig «LC» (Least concern) (Livskraftig) basert på observasjoner og undersøkelser, se IUCNs rødliste for statuser.

Referanser
----------

1. 1 2 3  Pauwels, O. & Larsen, H. & Suthanthangjai, W. & David, P. & Sumontha, M. (2017). «A new kukri snake (Colubridae: Oligodon) from Hua Hin District, and the first record of O. deuvei from Thailand». *Zootaxa*. Vol. 4291 (No. 3): 531–548. doi:10.11646/zootaxa.4291.3.6.
2. ↑  Fitzinger LJ. (1826). *Neue Classification der Reptilien nach ihren natürlichen Verwandtschaften. Nebst einer Verwandtschafts-tafel und einem Verzeichnisse der Reptilien-Sammlung des K. K. zoologischen Museums zu Wien*. Vienna: J.G. Heubner. 5 unnumbered + 67 pp. + one plate. (Oligodon, new genus, p. 56). (på tysk og latin).
3. 1 2
4. ↑  Bauer, Aaron M. (1998). Cogger, H.G. red. *Encyclopedia of Reptiles and Amphibians*. San Diego: Academic Press. s. 188–195. ISBN 0-12-178560-2.
5. 1 2  Molecular phylogeny of the snake genus Oligodon (Serpentes: Colubridae), with an annotated checklist and key. Master of Science Thesis, University of Toronto, i–viii + 1–161.
6. ↑
7. ↑  A proposed standard system of counting ventrals in snakes. The Journal of the Herpetological Association of Africa.
8. ↑  Anal plate foto
9. ↑  Hemipenes foto
10. 1 2  Svak dorsal stripe foto
11. 1 2  Utydelig dorsal stripe foto
12. ↑  Ventral foto

Eksterne lenker
---------------

* (en) *Oligodon huahin* hos Reptile Database Rediger på Wikidata

* (en) *Oligodon huahin* hos ITIS Rediger på Wikidata

* (en) *Kategori:Oligodon huahin* – bilder, video eller lyd på Wikimedia Commons Rediger på Wikidata

* *Oligodon huahin* – detaljert informasjon på Wikispecies Rediger på Wikidata